b"\n_START_ARTICLE_\nHigher (pesem, Taio Cruz)\n_START_SECTION_\nNastopi v \xc5\xbeivo\n_START_PARAGRAPH_\n30. oktobra 2010 sta se Kylie Minogue in Taio Cruz pojavila v oddaji Starfloor in tamkaj nastopila s pesmijo\xc2\xa0\xc2\xbbHigher\xc2\xab\xc2\xa0ter jo ob\xc4\x8dinstvu predstavila kot nov singl. Taio Cruz je s Traviejem McCoyjem pesem 16. decembra 2010 izvedel na Z100-jevi prireditvi Jingle Ball. Poleg tega je Taio Cruz pesem skupaj s Kimberly Wyatt izvedel 14. februarja 2011 v ITV-jevi oddaji Daybreak in 19. februarja v oddaji Let's Dance for Comic Relief. \xc5\xa0e v februarju je pesem izvedel tudi v oddaji T4 skupaj z Jade Ewen, ki je zapela kitice Kylie Minogue, saj slednja takrat ni morala nastopati. 20. novembra 2011 je Christina Grimmie skupaj s Taiom Cruzem pesem izvedla na 39. podelitvi nagrad American Music Awards.\n_START_SECTION_\nVideospot\n_START_PARAGRAPH_\nV evropski razli\xc4\x8dici videospota sta nastopila Taio Cruz in Kylie Minogue. Videospot, ki ga je re\xc5\xbeiral Alex Herron, je iz\xc5\xa1el 19. novembra 2010. V ameri\xc5\xa1ki razli\xc4\x8dici videospota, ki je iz\xc5\xa1la istega dne, je nastopil \xc5\xa1e Travie McCoy. V obeh verzijah so se Taio Cruz in Travie McCoy ali Kylie Minogue pojavili kot \xc4\x8dlani neke glasbene skupine, ki v videospotu nastopa na svojih koncertih. Videospot, ki si ga je ogledalo 30 milijonov ljudi, do danes ostaja najbolje gledani videospot Kylie Minogue na YouTubeu.\n_START_SECTION_\nDose\xc5\xbeki na lestvicah\n_START_PARAGRAPH_\nPesem\xc2\xa0\xc2\xbbHigher\xc2\xab\xc2\xa0je debitirala na sedeminsedemdesetem mestu avstralske glasbene lestvice in \xc4\x8dez nekaj tednov tamkaj zasedla petindvajseto mesto. Poleg tega je singl 30. novembra na novozelandski lestvici debitiral na dvaintridesetem in nazadnje zasedel peto mesto. 1. januarja 2011 je verzija pesmi\xc2\xa0\xc2\xbbHigher\xc2\xab\xc2\xa0s Traviejem McCoyjem debitirala na osemdesetem mestu in se \xc5\xbee naslednji teden povzpela na enain\xc5\xa1tirideseto mesto. \xc4\x8cez pet tednov je pesem zasedla \xc5\xa1tiriindvajseto mesto lestvice. 16. januarja 2011 je singl debitiral na \xc5\xa1estdesetem mestu britanske lestvice; naslednji teden se je pesem povzpela na sedemintrideseto mesto, izklju\xc4\x8dno na podlagi uspe\xc5\xa1ne prodaje pesmi preko interneta. Potem, ko je pesem iz\xc5\xa1la \xc5\xa1e v fizi\xc4\x8dnem formatu, je na lestvici zasedla osmo mesto. V Veliki Britaniji je ameri\xc5\xa1ka verzija pesmi postala ena od najbolj s strani ob\xc4\x8dinstva za\xc5\xbeeljenih pesmi na radijih, tako kot verzija, ki so jo tamkaj izdali kot singl in vklju\xc4\x8duje Kylie Minogue.\n_START_SECTION_\nDose\xc5\xbeki ob koncu leta\n_START_PARAGRAPH_\nVerzija Kylie Minogue_NEWLINE__NEWLINE_Verzija Travieja McCoyja"